212 



c. 210 m. i Omkreds med alm. Dyrehavehegn. Plænen er be- 

 vokset med gammel tæt og frodig Græsvækst og med 4 Busketter; 

 dette blev et ideelt Sted for Graagæssene; selvfølgelig maatte de 

 stækkes, men de nød øjensynligt med Velbehag deres nye Op- 

 holdssted, Flytningen foregik i Efteraaret. I Vinterens Løb 

 fodredes de med Majs og Byg — Hvede ynder alle Andefugle 

 særligt, men det maa man jo desværre ikke fodre med i disse 

 Tider. Af Grønt fik de Kaal og Tang, særlig ynder de Rødder 

 af Fandens Mælkebøtter, endvidere faar de kasserede Æbler og 

 Æbleskrællinger. Naar jeg om Morgenen ser til dem , har jeg 

 gerne et Stykke Franskbrød med ; det holder de meget af, og 

 de æder det ofte af min Haand. 



De gnaver meget hyppigt Barken af Buske og tynde Grene, 

 næppe fordi de æder Barken, men snarere for at fordrive Tiden. 

 I Indhegningen med Cementvandbeholderen aad de alle de Vand- 

 planter — Rør og Siv — jeg havde plantet der, og det var ganske 

 umuligt der at have noget, uden at det blev indhegnet. Nu i 

 Foraarstiden er de særlig glade for Blomster og Blade af Mælke- 

 bøtten, det er utrolig meget, de kan spise heraf. 



I Træktiden er de meget urolige, ofte taler de med de over- 

 flyvende Flokke af Graagæs, og flere Gange har jeg set de vilde 

 Flokke staa stille over Biiret men kun i ganske kort Tid. 



Gæssene er meget aarvaagne; de ser en Fugl i Luften, længe 

 før et Menneske kan opdage den som en lille sort Prik, og de 

 lægger saa altid Hovedet paa skraa og ser altsaa kun med det 

 ene Øje. Parringen maa foregaa om Natten, da jeg aldrig har 

 set den; de lever som bekendt i Monogami i Modsætning til den 

 tamme Gaas. Den 26 Marts i Aar begyndte den første Graagaas 

 at lægge Æg; samtidig begyndte den at ruge, og Rugningen var 

 forbi 28 April. Nr. 2 begyndte 30 Marts og fik udruget 1 Maj. 

 Under Rugetiden forlader Gaasen saa godt som aldrig Reden 

 om Dagen. Jeg har kun observeret Graagaas Nr. 2 en enkelt 

 Gang forlade Reden for at æde, og først dækkede den omhj-'ggeligt 

 Æggene til med Dun. 



Reden er ret høj og bygget af tørre Kviste, og ovenpaa lægger 

 den en Mængde Dun. Den sidste Dag, Graagaas Nr. 1 laa paa 

 Reden, lagde Gasen sig ved Siden af tæt op til Reden, og den 

 var øjensynlig ligesaa interesseret i Gæslingerne som Moderen. 

 Da jeg 28 April saa til Reden, laa der en Æggeskal udenfor, 

 og da jeg gik nærmere Reden, løftede Hunnen sin ene Vinge 



